Bradley Cooperin (Kauhea kankkunen, Rajaton) tähdittämä elokuva nimeltä Paradise Lost, joka perustuu John Miltonin vuonna 1667 kirjoittamaan eeppiseen runoon, on laitettu jäihin budjettikriisin takia.
Elokuvan kustannukset ovat kasvaneet reilusti yli suunnitellun 120 miljoonan dollarin, ja tuotantoyhtiö Legendary Pictures sekä elokuvan tuottajat joutuvat nyt neuvottelemaan budjetista uudemman kerran.
Enkelien sekä paholaisten keskisestä kamppailusta kertovan Paradise Lostin oli tarkoitus lähteä tuotantoon ensi tammikuussa Alex Proyasin (Crow, Tieto) ohjaamana. Bradley Cooperin lisäksi elokuvassa näyttelevät muun muassa Camilla Belle, Dominic Purcell sekä Casey Affleck.
Lähde: Moviehole